OzLabs/hebrew-wiki-articles huggingface dataset:
הסיכיוס ממילטוס

הסיכיוס ממילטוס (ביוונית: Ἡσύχιος ὁ Μιλήσιος), ששם משפחתו אילוסטריוס, היה כרוניקן וביוגרף יווני, בנו של עורך דין, שחי בקונסטנטינופוליס ב לספירה, בתקופת שלטונו של הקיסר הביזנטי יוסטיניאנוס.

כתביו מכילים יותר אזכורים לתרבות היוונית הפגאנית מאשר לנצרות, אך דתו נותרה שנויה במחלוקת בין החוקרים.

לפי פוטיוס (קודקס 69), הסיכיוס היה מחברן של שלוש יצירות חשובות:
* קיצור של היסטוריה אוניברסלית בשישה ספרים, החל מבלוס, מי שנחשב למייסד האימפריה האשורית, ועד הקיסר הביזנטי אנסטסיוס הראשון (מת בשנת 518). קטע גדול נשמר מהספר השישי, שכותרתו Πάτρια Κωνσταντινουπόλεως, היסטוריה של ביזנטיון מראשיתה המוקדמת ועד לתקופת הקיסר קונסטנטינוס הגדול.
* מילון ביוגרפי של אנשים מלומדים, (אונומסטיקון Ὀνοματολόγος או Πίναξ) מסודר לפי מחלקות (משוררים, פילוסופים), שהמקורות העיקריים שלו היו החיבור "היסטוריה של מוזיקה" (Μουσικὴ ἱστορία) מאת איליוס דיוניסיוס וחיבוריו של הרניוס פילון. חלק ניכר ממנו שולב בלקסיקון סודא, כפי שאנו למדים מחיבור זה. עם זאת, יש מחלוקת אם המילים בסודא ("שהספר הזה הוא קיצור שלו") אומרות שמחבר הסודא עצמו קיצר את חיבורו של הסיכיוס, או שמא הן חלק מהכותרת של קיצור שכבר נעשה להסיכיוס, שנעשה בו שימוש בסודא. ההשקפה השנייה רווחת יותר. הקיצור הנזכר, שבו סדר אלפביתי הוחלף בסידור לפי מחלקות וכמה ערכים על סופרים נוצרים נוספו ככניעה לזמנים, מיוחס לפי סימנים פנימיים לשנים 829–837. הן התקציר והן החיבור המקורי אבדו, למעט הקטעים שנשמרו אצל פוטיוס ובסודא. אוסף קטן יותר, בעיקר מדיוגנס לארטיוס והסודא, בעל כותרת דומה, הוא חיבור מאת מחבר לא ידוע מהמאה ה-11 או ה-12.
* היסטוריה של שלטון יוסטיניוס הראשון (518–527) והשנים הראשונות של יוסטיניאנוס הראשון. אבדה לחלוטין.

בשנת 1663 פרסם ז'יל מנאז' חיבור אנונימי בשם "חיי אריסטו" (Vita Aristotelis), שמיוחס בדרך כלל להסיכיוס.

פוטיוס משבח את סגנונו של הסיכיוס, ומציין לזכותו כי הוא היסטוריון מהימן.

==קישורים חיצוניים==
* 
<div class="mw-content-ltr">
*[https://archive.org/details/WorksOfPlatoV6/page/228/mode/2up The Life of Plato by Hesychius of Miletus] translated by George Burges
* Anthony Kaldellis: [https://grbs.library.duke.edu/article/viewFile/351/431 The Works and Days of Hesychios the Illoustrios of Miletos]. In: Greek, Roman, and Byzantine Studies. 45, 2005, pp. 381–403
</div>

==הערות שוליים==

קטגוריה:היסטוריונים ביזנטים
קטגוריה:כרוניקנים
קטגוריה:מחברים כותבי יוונית
הגן הקסום - לילה זונק

הגן הקסום - לילה זונק (באנגלית: In the Night Garden... ZinkyZonk Specials) היא סדרת טלוויזיה בריטית-קנדית-אוסטרלית בהנפשה ממוחשבת שנוצרה על ידי אנדרו דוונפורט והופקה על ידי . סדרה זו היא אתחול וספין אוף לסדרת הלייב אקשן "הגן הקסום...".

הסדרה התחילה את שידוריה בערוץ ABC Kids באוסטרליה ב-10 בספטמבר 2022, כאשר פרקים משודרים בימי שבת וראשון; בהמשך, החלה את שידוריה בערוץ Sky Kids בממלכה המאוחדת ב-20 בפברואר 2023. בישראל, החלה את הסדרה את שידוריה בערוץ הופ! ב-18 בספטמבר 2022 בשעה 22:49, כאשר כל ששת הפרקים שודרו באותו השבוע בו הסדרה עלתה לשידור. לאחר מכן, ב-9 באוקטובר של אותה השנה, החלה הסדרה את שידוריה בערוץ לולי, כאשר חמשת הפרקים הראשונים שודרו בשעה 19:30 בכל יום של אותו השבוע, והפרק האחרון שודר ביום שבת באותה השעה.

== תקציר העלילה ==
בכל פרק, לאחר שדמות אחרת מהסדרה המקורית מתקשה לישון, דמות חדשה בשם זונק (Zonk) לוקחת אותה ל"זינקי זוני", מקום בו הדמות תוכל לישון בנחת.

== מדבבים ==
הדיבוב העברי בוים על ידי אפי בן ישראל, והופק על ידי ענבר שטגר עזרא באולפני דאבי דאב.
{| class="wikitable"
!דמות
!מדבב/ת באנגלית
!מדבב/ת בעברית
|-
!מספרת
|טניה רודריגס
|הדר שחף-מעיין
|}

== שידור ==
{| class="wikitable plainrowheaders" style="text-align: center;"
! colspan="2" rowspan="2" scope="col" |עונה
! rowspan="2" scope="col" |מספר פרקים
! colspan="2" scope="col" |תקופת שידור באוסטרליה 
! colspan="2" scope="col" |תקופת שידור בממלכה המאוחדת 
! colspan="2" scope="col" |תקופת שידור בישראל 
|-
! scope="col" |שידור ראשון
! scope="col" |שידור אחרון
!שידור ראשון
!שידור אחרון
! scope="col" |שידור ראשון
! scope="col" |שידור אחרון
|-
| scope="row" style="background: #41e4d1; color: #100; text-align: center;" |
|1
|6
|10 בספטמבר 2022
|25 בספטמבר 2022
|20 בפברואר 2023
|28 בפברואר 2023
|18 בספטמבר 2022
|23 בספטמבר 2022
|}

== פרקים ==
=== עונה 1 ===
{| class="wikitable plainrowheaders" style="text-align: center;"
! style="background:#41e4d1; color:black;" |מספר הפרק(בסדרה)
! style="background:#41e4d1; color:black;" |מספר הפרק(בעונה)
! style="background:#41e4d1; color:black;" |שם הפרק באנגלית
! style="background:#41e4d1; color:black;" |שם הפרק בעברית
! style="background:#41e4d1; color:black;" |תאריך שידור באוסטרליה 
! style="background:#41e4d1; color:black;" |תאריך שידור בממלכה המאוחדת 
! style="background:#41e4d1; color:black;" |תאריך שידור בישראל 
|-
|1
|1
|Makka Pakka
|מקה פקה
|10 בספטמבר 2022
|20 בפברואר 2023
|18 בספטמבר 2022
|-
|2
|2
|Igglepiggle
|איגל פיגל
|11 בספטמבר 2022
|21 בפברואר 2023
|19 בספטמבר 2022
|-
|3
|3
|Tombliboos
|הטומבליבוים
|17 בספטמבר 2022
|22 בפברואר 2023
|20 בספטמבר 2022
|-
|4
|4
|Upsy Daisy
|אופסי דייזי
|18 בספטמבר 2022
|23 בפברואר 2023
|21 בספטמבר 2022
|-
|5
|5
|Pontipines
|הפונטיפינים
|24 בספטמבר 2022
|24 בפברואר 2023
|22 בספטמבר 2022
|-
|6
|6
|Haahoos
|ההאוסים
|25 בספטמבר 2022
|28 בפברואר 2023
|23 בספטמבר 2022
|}

== קישורים חיצוניים ==
* 

== הערות שוליים ==

קטגוריה:סדרות טלוויזיה בריטיות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה בריטיות
קטגוריה:סדרות הנפשה קנדיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות ערוץ הופ!
קטגוריה:ערוץ לולי: סדרות
שמע קולנו

שמע קולנו הוא קטע תפילה הנאמר במהלך אמירת הסליחות לפי מנהגי אשכנז המזרחיים. הקטע מורכב ממשפט פתיחה ("שמע קולנו") ולאחריו רצף פסוקים (השיבנו וכו'). נהוג לפתוח את ארון הקודש בעת אמירתה.

תפילה זו נאמרת בכל יום שבו אומרים סליחות (הן בימי אלול ועשרת ימי תשובה והן בתעניות וביום הכיפורים) לקראת סוף הסליחות, אחרי סיום אמירת הפיוטים וי"ג המידות. קטע זה הוא האחרון הנאמר באופן של "חזן וקהל", בעוד הקטעים הבאים אחריו נאמרים בידי כל אחד מהקהל בינו לבין עצמו.

לפני תחילת אמירת התפילה פותחים את ארון הקודש. התפילה נאמרת בחציה הראשון בצורת חזן וקהל (החזן אומר משפט והקהל חוזר אחריו) ובחציה השני נאמרת על ידי כל אחד מהקהל לבדו.

יש הבדל בין המנהגים השונים בנוגע לסדר הפסוקים. במנהגי פולין ומרכז אירופה הפסוקים "אמרינו האזינה ה'..." ו"יהיו לרצון..." נאמרים בחלק הראשון, ולפי מנהג ליטא הם נאמרים בחלק השני, בלחש. לפי מנהג פולין, הפסוק "אמרינו האזינה ה'..." אכן נאמר בקול רם, אך את הפסוק "יהיו לרצון..." נהוג לומר בשקט, אף על פי שהוא מופיע בחלק הראשון, משום שעוסק בהגיגי הלב.

במנהגי אשכנז המערביים, קטע זה אינו עומד בפני עצמו, ורק חלק מן הפסוקים נאמרים, כשהם מצטרפים לסוף הקטע הקודם, וללא פתיחת ארון הקודש.

== הערות שוליים ==

קטגוריה:סליחות
יחסי סין – קוסטה ריקה

יחסי סין–קוסטה ריקה הם יחסי החוץ בין קוסטה ריקה לסין.

== היסטוריה ==
בשנת 1855 הגיעה לקוסטה ריקה קבוצה של עבדים סינים ופועלים סיניים מגואנגג'ואו. חלקם נסחרו לעבוד בחוות מקומיות, בעוד שאחרים עבדו כקולים לבניית מסילות ברזל; חלקם התחתנו עם נשים מקומיות אשר הפכו לסיניות המוקדמות ביותר מעבר לים בקוסטה ריקה. במאות ה-19 וה-20 חיו בקוסטה ריקה כ-2,000 סינים. הם התפרנסו בעיקר מחקלאות, והיו גם סינים שהפעילו חנויות מכולת, בתי מלון, מסעדות ובתי מסחר מקומיים.

קוסטה ריקה והרפובליקה של סין כוננו יחסים דיפלומטיים בשנת 1941, ושתי המדינות שמרו על יחסים דיפלומטיים לאחר 1949, כשהרפובליקה של סין הצטמצמה לשטח טאיוואן בעוד הרפובליקה העממית של סין שלטה ברוב סין. לאחר מכן, ממשלת הרפובליקה של סין סייעה לקוסטה ריקה בבניית תשתיות; דמויות פוליטיות כמו לי ז'אושינג ומאו רובאי נפגשו עם נשיא קוסטה ריקה.

הרפובליקה העממית של סין והרפובליקה של קוסטה ריקה כוננו יחסים דיפלומטיים ביוני 2007. נשיא קוסטה ריקה, אוסקר אריאס, הצהיר כי המדינה ניתקה את היחסים הדיפלומטיים עם טאיוואן כדי לחזק את קשריה עם סין ובכך למשוך השקעות זרות. באותה שנה פתחו שתי המדינות שגרירויות זו אצל זו.

באוקטובר 2007 ביקר אריאס ברפובליקה העממית של סין; באמצע נובמבר 2008 ערך נשיא הרפובליקה העממית של סין חו ג'ינטאו ביקור ממלכתי בקוסטה ריקה ונפגש עם נשיא המדינה ונשיא האספה המחוקקת. ב-1 ביוני 2012, נשיא סין חו ג'ינטאו ונשיאת קוסטה ריקה לאורה צ'ינצ'ייה החליפו מסרי ברכה כדי לחגוג את יום השנה החמישי לכינון היחסים הדיפלומטיים בין סין לקוסטה ריקה. אחר הצהריים של 16 באוגוסט 2012, נשיא סין חו ג'ינטאו קיים שיחות עם נשיאת קוסטה ריקה לאורה צ'ינצ'ייה באולם הגדול.

== יחסי סחר ==
נכון ליוני 2014, הרפובליקה העממית של סין הייתה שותפת הסחר השנייה בגודלה של קוסטה ריקה בעולם, בעוד קוסטה ריקה הייתה שותפת הסחר התשיעית בגודלה של סין באמריקה הלטינית.

היקף הסחר הכולל בין סין לקוסטה ריקה אינו גבוה, אך הסחר בין שתי המדינות גדל בשנים האחרונות: 2.87 מיליארד, 2.89 מיליארד ו-3.18 מיליארד בשנים 2006–2008. המוצרים המיוצאים מקוסטה ריקה לסין הם בעיקר מעגלים משולבים, המהווים כ-90% משווי הייצוא הכולל; המוצרים המיוצאים מסין לקוסטה ריקה מגוונים יותר, כולל טקסטיל, מוצרים כימיים, מוצרי מתכת, הנעלה, מכשירי חשמל, צעצועים וכו'. נכון לשנת 2010, בסך הכל 93 חברות בקוסטה ריקה ייצאו סך של 160 סוגים של סחורות לסין. מינואר עד נובמבר 2014, יצוא בשר הבקר של קוסטה ריקה לסין הסתכם ב-9.3 מיליון דולר, גידול משמעותי של 707% לעומת התקופה המקבילה אשתקד; נכון לפברואר 2015, סין הייתה שוק הייצוא השלישי בגודלו עבור בשר הבקר של קוסטה ריקה.

== נציגויות דיפלומטיות ==
* קוסטה ריקה מחזיקה בסין שגרירות בבייג'ינג.
* סין מחזיקה בקוסטה ריקה שגרירות בסן חוסה.

==קישורים חיצוניים==

== הערות שוליים ==
אוניברסיטת ליכטנשטיין

אוניברסיטת ליכטנשטיין (בגרמנית: Universität Liechtenstein) היא אוניברסיטה ציבורית הממוקמת בנסיכות ליכטנשטיין. האוניברסיטה מתמקדת בשני נושאי לימוד, אדריכלות ומנהל עסקים (יזמות, מימון, מערכות מידע ומשפט עסקי). היא ממוקמת בוואדוץ, בירת הנסיכות. לבד מליכטנשטיין עצמה הסטודנטים והסגל מגיעים מ־40 מדינות שונות, כאשר לאוניברסיטה יש שיתופי פעולה עם כשמונים מוסדות נוספים.

== היסטוריה ==
האוניבסיטה נוסדה ב־1961 ונקראה Abendtechnikum (בית ספר ללימודים טכניים), שימשה ללימודי הנדסת מכונות והנדסה אזרחית, מאוחר יותר התפתח המוסד לבית הספר להנדסה של ליכטנשטיין.

בשנת 1998 המוסד קיבל הכרה רשמית ואת השם אוניברסיטת ליכטנשטיין למדעים יישומיים (Fachhochschule Liechtenstein).

בשנת 2008 האוניברסיטה קיבלה את האישור הסופי של אוניברסיטה והתחילה להגיש סטודנטים לתוכנית דוקטורט בנוסף לתוכניות לתואר ראשון ושני בהתאם להסכם בולוניה. התהליך כלל הרחבת תוכניות נוספות ושיתופי פעולה מחקריים עם אוניברסיטאות אחרות.

בנובמבר 2010 עבר בפרלמנט של ליכטנשטיין "חוק אוניברסיטת ליכטנשטיין" שאושר סופית באחד בפברואר 2011.

== מסלולי לימוד ==
תוכניות הלימודים במוסד הן במודל האירופאי לפי הסכם בולוניה במודל של תואר בוגר - מאסטר - דוקטורט.

=== תוכניות לתואר ראשון ===
התואר הראשון מורכב משישה סמסטרים לפחות עם 180 נקודות זכות. באחד מהמסלולים הבאים:
* תואר ראשון באדריכלות - BSc Arch
* תואר ראשון במנהל עסקים - BSc

=== תואר שני ===
משך תוכנית המאסטר הוא לפחות ארבעה סמסטרים בהיקף של 120 נקודות זכות, מוענקים התארים הבאים:
* תואר שני באדריכלות - MSc Arch
* תואר שני ביזמות - MSc
* תואר שני במימון - MSc (לשעבר: MSc בנקאות וניהול פיננסי)
* תואר שני במערכות מידע - MSc (לשעבר: MSc ניהול תהליכים עסקיים)

=== דוקטורט ===
התוכניות לתואר שלישי כוללות:
* דוקטור לפילוסופיה – PhD / DoktorIn der Wirtschaftswissenschaften – Dr. rer. oec.
* דוקטור לפילוסופיה – PhD / DoktorIn der Wissenschaft – Dr. scient.

תוכנית הדוקטורט נמשכת לפחות שלוש שנים.

== מחקר ==
האוניברסיטה מציעה מחקר ומכונים שעוסקים בנושאים הבאים:
* אדריכלות ותכנון: עיצוב בר קיימא, תאוריית עיצוב אדריכלי ועיצוב ותכנון עירוני בר קיימא
* יזמות: למידה יזמית, למידת צוות, שיווק יזמי, ניהול חדשנות, ניהול בינלאומי ואסטרטגי, עיבוד ידע וניהול ידע ועסקים משפחתיים
* פיננסים: בנקאות ופיננסים, מיסוי בינלאומי, מיסוי חברות, ניהול נכסים.
* מערכות מידע: חדשנות דיגיטלית, ניהול תהליכים, דיגיטל בר קיימא, ניהול תוכן, תכנון משאבים ארגוניים, ניתוח ביג דאטה, הערכת תרבות וניוד דיגיטלי. האוניברסיטה חברה קשורה במרכז המחקר האירופי למערכות מידע.
* דיני עסקים: דיני חברות, קרנות ונאמנות, בנקאות ודיני ניירות ערך.

== שכר לימוד ==
שכר הלימוד בכל התוכניות עומד על 950 פרנק שווייצרי לסמסטר לתלמידים מקומיים, שווייצרים ואירופאים, כשסטודנטים בינלאומיים משלמים 1,250 פרנק שווייצרי לסמסטר. משתתפים בתוכניות חילופי סטודנטים משלמים את שכר הלימוד של אוניברסיטת הבית שלהם ללא תשלום נוסף.

== קישורים חיצוניים ==

* 

קטגוריה:אירופה: אוניברסיטאות ומכללות
קטגוריה:ליכטנשטיין
יחסי יוון – קוסטה ריקה

יחסי יוון–קוסטה ריקה הם יחסי החוץ בין יוון וקוסטה ריקה.

== סקירה כללית ==
שתי המדינות כוננו יחסים דיפלומטיים ב-2 ביולי 1965.

על פי ההערכות חיים בקוסטה ריקה כ-250 יוונים (מתוכם 40 יוונים מהדור הראשון).

== נציגויות דיפלומטיות ==
* יוון מיוצגת בקוסטה ריקה באמצעות שגרירותה במקסיקו סיטי שבמקסיקו.
* קוסטה ריקה מיוצגת ביוון באמצעות שגרירותה ברומא שבאיטליה.

==קישורים חיצוניים==

== הערות שוליים ==
קרן שמש מאוחרת

"קרן שמש מאוחרת" הוא שיר שכתב, הלחין וביצע הזמר והמוזיקאי הישראלי שלום חנוך. הוא יצא לאור בדצמבר 1985 כסינגל מתוך אלבום האולפן "מחכים למשיח".

== רקע ==
שלום חנוך הגיע ל"מחכים למשיח" לאחר שני אלבומים רצופים שנכשלו מבחינה מסחרית, "חתונה לבנה" ו"על פני האדמה". המפיק משה לוי סיפר שחברת סי.בי.אס לא רצתה להוציא עוד אלבום של חנוך, אבל נאלצה להפיק את "מחכים למשיח" משום שהחוזה עם חנוך חייב זאת. בהתאם, התקציב היה נמוך (לוי העריך אותו בכ־20 אלף דולר), והוקצה להפקתו מעט זמן אולפן.

על רקע התחושות האלה שתי בלדות האהבה הרכות באלבום, "קרן שמש מאוחרת" ו"דז'ה וו", יועדו להיות סינגלים מובילים, כדי להחזיר את חנוך לקהל. לאחר שהכנת האלבום הסתיימה, הציעה אתי אנטה מחברת התקליטים לחנוך וללוי להוציא את "מחכים למשיח" כסינגל פתיחה, ולאחר מכן את הבלדות שימכרו את האלבום. הצעתה התקבלה. עם זאת, כששיר הנושא יצא לאור כסינגל, התברר שדווקא הצלחתו העצומה ברדיו היא שסייעה יותר מכל למכירות האלבום.

== ביקורת והכרה ציבורית ==
כמה וכמה משירי האלבום "מחכים למשיח", בהם "קרן שמש מאוחרת", הפכו לקלאסיקות רוק וזמר עברי. במשך השנים בוצעו לשיר עשרות גרסאות כיסוי. מבין המבצעים המוכרים ניתן למנות את דני ליטני, גידי גוב, אביב גפן, יהודית רביץ, דניאל סלומון ודנה עדיני, יהלי סובול, יאיא כהן אהרונוב, ירוסלב יעקובוביץ' ואלון אולארצ'יק.

במופע מחווה לכבוד היצירה של חנוך, הציג אביב גפן את השיר במילים: . העיתונאי ואיש הרדיו
בועז כהן תיאר את השיר במילים "מקסים ורומנטי". עמוס אורן כתב (בביקורת על הופעה של חנוך): .

יאיא כהן אהרונוב ביצע לשיר גרסת כיסוי. בריאיון שנתן לרבקה מיכאלי בתחנת הרדיו 103fm אמר: .

במסגרת פרויקט משותף של ynet וקבוצת זאפה נתבקשו מוזיקאים מובילים לכתוב על שירי אהבה שהם אוהבים במיוחד. דודו טסה, שבחר בשיר, כתב: 

בביקורתו על גרסת הכיסוי של דני ליטני לשיר, כתב המבקר יוסי חרסונסקי: 

== הצלחה במצעדים ==
"קרן שמש מאוחרת" הוצג כמועמד למצעד הפזמונים השבועי של רשת ג' ב־10 בדצמבר 1985, בו זכה להצלחה וצעד 11 שבועות, עד 4 במרץ 1986, אז יצא מהמצעד. בשיאו הגיע השיר למקום השני (ב־28 בינואר 1986).

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירים בעברית
קטגוריה:שירים שנכתבו על ידי שלום חנוך
קטגוריה:שירים שהולחנו על ידי שלום חנוך
קטגוריה:שירים על השמש
רכס איטרניטי

רכס איטרניטי (באנגלית: Eternity Range) הוא רכס הרים, המשתרע בכיוון צפון–דרום באזור ארץ פאלמר, באמצע חצי האי האנטארקטי, שבאנטארקטיקה.

שיא גובהו של הרכס 3,239 מטרים מעל פני הים.

אורכו של הרכס 45 קילומטרים.

רכס איטרניטי מחולק לשלושה רכסים עיקריים, כאשר הפסגות העיקריות בכל אחד מרכסים אלה, מצפון לדרום הם הר פיית', הר הואופ, ו-הר צ'ריטי.

== היסטוריה ==
=== גילוי הרכס ===

לינקולן אלזוורת' גילה את הרכס מהאוויר, עת שטס מעליו ב-21 בנובמבר וב-23 בנובמבר 1935.

=== חקר ומיפוי הרכס ===

במהלך נובמבר 1936, הרכס נסקר על ידי ג'ון ריידוך ריימיל שהיה חלק מהמשלחת הבריטית אל ארץ גרהאם.

שנתן את השם "הר וייקפילד" להר המרכזי ברכס. בשל אי ודאות לגבי המיקום המדויק של האתרים להם נתן אלזוורת' שם, קשה היה לחוקרים לדעת לאיזה הר ניתן איזה שם.

בעקבות מיפוי שבוצע על ידי משלחת של השירות האנטארקטי של ארצות הברית בין השנים 1939–1941, ניתן בטעות השם "רכס איטרניטי" (Eternity Range) או "הרי איטרניטי" (Eternity Mountains) לרכס הרי ולץ' (המצויים 100 קילומטרים דרומה יותר).

מחקר מדוקדק של הדוחות המקוריים, המפות והתצלומים, והשוואה עם מידע שנאסף על ידי משלחות מאוחרות יותר, ובהן משלחת רון לחקר אנטארקטיקה בשנת 1947, וכן ממצאי משלחת מחקר מטעם סקר שטחי חסות איי פוקלנד, בשנת 1960, הובילו למסקנה שהרכס שתואר על ידי ריימיל, הוא בעצם רכס איטרניטי, ומתוך כבוד לריימיל, השם שנתן הועבר לרמת וייקפילד הסמוכה.

=== מקור השם ===

שמו של רכס איטרניטי וכן של ההרים הר פיית', הר הואופ, ו-הר צ'ריטי ניתנו להם על ידי לינקולן אלזוורת'.
אלזוורת' גילה את הרכס ואת ההרים מהאוויר, עת שטס מעליהם ב-21 בנובמבר וב-23 בנובמבר 1935.
ג'ון ריימיל נתן את השם הר וייקפילד להר המרכזי ברכס.

== קישורים חיצוניים ==

איטרניטי
איטרניטי
גוני נאור

גוֹני נאור (נולד ב-23 באפריל 1999) הוא כדורגלן ישראלי המשחק בעמדת הקשר האחורי בהפועל תל אביב ובנבחרת ישראל.

== קריירת מועדונים ==
נאור נולד בהר אדר שבהרי יהודה.

בגיל שמונה החל נאור להתאמן במחלקת הילדים של בית"ר ירושלים. ב-2015 חתם במחלקת הנערים של מכבי תל אביב. שנתיים לאחר מכן חתם בהפועל קטמון ירושלים, בעקבות מאבק על המקום בהרכב מכבי תל אביב. את הופעת הבכורה שלו בקבוצה הבוגרת של המועדון הוא ערך ב-3 באוגוסט 2017, במסגרת גביע הטוטו של הליגה הלאומית.<ref>[https://www.football.org.il/leagues/games/game/?season_id=19&game_id=525836 בית"ר תל אביב רמלה 1 : 1 הפועל קטמון ירושלים]</ref>

ב-2 באפריל 2021 הוא כבש שער אחד מול סקציה נס ציונה, במשחק העלייה של הפועל (לשעבר, קטמון) ירושלים לליגת העל. ב-31 ביולי 2021 הוא כבש את השער היחיד בניצחון 1–0 מול בית"ר ירושלים בגביע הטוטו של ליגת העל, שהיה משחק הדרבי הירושלמי הראשון מזה 21 שנה.

ב-25 בינואר 2023, חתם נאור במכבי חיפה לשנתיים וחצי, וב-14 בינואר 2024 הוא כבש את שער הבכורה שלו בקבוצה, בניצחון 5–0 על מכבי פתח תקווה.

באוגוסט 2024 הצטרף נאור להפועל תל אביב, בהשאלה לשנה אחת עם אופציית רכישה.

== נבחרות ישראל ==
נאור רשם שלוש הופעות במדי נבחרת הנערים של ישראל עד גיל 17, ושלוש הופעות במדי נבחרת נוער ב' עד גיל 18.

באוקטובר 2021, זומן לראשונה לסגל נבחרת ישראל הבוגרת על-ידי המאמן האוסטרי וילי רוטנשטיינר, במהלך מוקדמות מונדיאל 2022. ב-27 בספטמבר 2022 ערך את הופעת הבכורה שלו בבוגרים, כשפתח בהרכב במשחק ידידות שנגמר בהפסד חוץ 1–2 למלטה.

== תארים ==
מכבי חיפה

* אליפות: 2022/2023
* אלוף האלופים: 2023

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:הר אדר: אישים
קטגוריה:כדורגלני הפועל קטמון ירושלים
קטגוריה:כדורגלני הפועל ירושלים
קטגוריה:כדורגלני מכבי חיפה
קטגוריה:כדורגלני הפועל תל אביב
קטגוריה:כדורגלני נבחרת ישראל
קטגוריה:ישראלים שנולדו ב-1999
איתן מור-יוסף

איתן שמעון מור-יוסף (נולד בשנת 1963) הוא איש חינוך ישראלי, מזכ"ל תנועת בני עקיבא בשנים 2003 – 2006, מנהל בתי ספר וחבר המועצה המקומית קצרין בין השנים 2008 ו-2013.

==ביוגרפיה==
נולד בירושלים וגדל בשכונת קטמון, במשפחה בת ארבעה ילדים. אביו, מרדכי, נולד במרוקו ועלה ארצה בגיל 24. אמו, גאולה, הייתה בת למשפחה שחיה בארץ זה 15 דורות. אחיו הגדול פרופסור שלמה מור־יוסף, שימש כמנכ"ל רשות האוכלוסין וההגירה, המוסד לביטוח לאומי והמרכז הרפואי הדסה. אחיו נהרג במלחמת יום הכיפורים.

גדל במשפחה דתית, אך למרות זאת למד בבית ספר ממלכתי לא דתי והיה חבר בתנועת הצופים. לאחר מכן עבר ללמוד במוסדות "חורב" ובישיבת נתיב מאיר והצטרף לפעילות בסניף בני עקיבא "מרכז" בירושלים, שם גם שימש כקמונר. לאחר התיכון למד בישיבת הר עציון. היה מורה בחטיבת הביניים של ישיבת מקור חיים, ניהל בית ספר במצפה רמון ואת בית הספר "דרכי נעם" בקצרין, שאותו הקים. בשנת 2003 נבחר לכהן כמזכ"ל בני עקיבא בישראל. בתקופתו כמזכ"ל יזם סדרת פגישות לשיח ולימוד משותף בין מדריכי בני עקיבא למדריכי השומר הצעיר, והוא נחשב למזכ"ל שהכניס לתנועה צביון חברתי. כמו כן, בתקופתו התמודד עם אירועים כמו תוכנית ההתנתקות ופינוי עמונה. לאחר סיום תפקידו שימש כמנהל בית ספר בקיבוץ לביא. היה ראש מטה חגיגות שלושים שנה לקצרין.

בשנת 2008, לקראת הבחירות למועצה המקומית קצרין, הוצב במקום השני ברשימת "לב" של ראש המועצה סמי בר לב ונבחר כחבר מועצה. כיהן בתפקיד עד שנת 2013.

נשוי לאפרת לבית וירצבורגר ואב לשישה. מתגורר בקצרין.

==הערות שוליים==

קטגוריה:בוגרי ישיבת נתיב מאיר
קטגוריה:בוגרי ישיבת הר עציון
קטגוריה:חברי מועצה ברשויות מקומיות בישראל
קטגוריה:מזכ"לי בני עקיבא
קטגוריה:קטמון: אישים
קטגוריה:מצפה רמון: אישים
קטגוריה:קצרין: אישים
קטגוריה:מנהלי בתי ספר ישראלים
קטגוריה:ישראלים שנולדו ב-1963
יחסי טורקיה – קוסטה ריקה

יחסי טורקיה–קוסטה ריקה הם יחסי החוץ בין קוסטה ריקה לטורקיה. שתי המדינות פתחו שגרירות זו אצל זו בשנת 2014.

== ביקורים רמי דרג ==
נשיא קוסטה ריקה, אוסקר אריאס, ביקר בטורקיה בנובמבר 2009. שר החוץ, אנריקה קסטייו בארנטס, ביקר בטורקיה פעמיים ב-2012 וב-2013, ויורשו שר החוץ, מנואל גונסאלס סנס, ביקר בטורקיה באוקטובר 2014.

שר החוץ מנואל גונסאלס סנס השתתף בפורום שרי החוץ השני של טורקיה-SICA ב-20 באפריל 2017 שנערך באיסטנבול. במהלך הפורום, שר החוץ מבלוט צ'בושולו קיים פגישה דו-צדדית עם שר החוץ גונסאלס סנס ונחתמו הסכמי שיתוף פעולה נגד סחר בסמים ושיתוף פעולה תרבותי.

שר התיירות של קוסטה ריקה ריקה מאוריסיו ונטורה ביקר בטורקיה ב-13–14 בדצמבר 2017. ב-21 במאי 2019, צ'בושולו קיים פגישה עם השר ונטורה במהלך פורום שרי החוץ השלישי של SICA שנערך בגואטמלה.

== יחסים כלכליים ==
נפח הסחר בין שתי המדינות היה 100 מיליון דולר בשנת 2019 (יצוא/יבוא טורקי: 58.9/41.8 מיליון דולר).<ref name="auto"></ref>

== נציגויות דיפלומטיות ==
* קוסטה ריקה מחזיקה בטורקיה שגרירות באנקרה.
* טורקיה מחזיקה בקוסטה ריקה שגרירות בסן חוסה.

== הערות שוליים ==
אוליבר בלום

אוליבר בלום (בגרמנית: Oliver Blum; נולד ב-6 ביוני 1968) הוא מנהל גרמני המשמש כמנכ"ל קבוצת פולקסווגן ומנכ"ל פורשה.

==קריירה==
בלום נולד בעיר בראונשווייג ובוגר לימודי הנדסת מכונות בהאוניברסיטה הטכנית בבראונשווייג. בשנת 1994 סיים תוכנית הכשרה של חברת אאודי. בגיל 28 היה מתכנן במחלקת פחחות וצבע בחברה. שלוש שנים לאחר מכן קיבל לידיו את האחריות על ייצור השלדה של אאודי A3. שנתיים לאחר מכן מונה לתפקיד עוזר מנהל ייצור בכיר. בשנת 2001 קיבל תואר דוקטור בתחום טכנולוגיית הרכב.

בשנת 2004 מונה לראש תחום התכנון בחברת סיאט ולאחר חמש שנים עבר לבצע תפקיד דומה בחברת פולקסווגן. ב-2013 מונה לאחראי על הייצור והלוגיסטיקה בדירקטוריון פורשה. ב-1 באוקטובר 2015 מונה למנכ"ל פורשה במקומו של מתיאס מילר שמונה למנכ"ל קבוצת פולקסווגן. בספטמבר 2022 מונה לתפקיד מנכ"ל קבוצת פולקסווגן, במקומו של הרברט דיס, במקביל לתפקידו בפורשה.

==קישורים חיצוניים==

==הערות שוליים==

קטגוריה:מנכ"לים גרמנים
קטגוריה:מנכ"לי קבוצת פולקסווגן
קטגוריה:גרמנים שנולדו ב-1968
רכס סטרוברי

רכס סטרוברי, הידוע גם בתור הרי סטרוברי (באנגלית: Strawberry Range) הוא רכס הרים במדינת אורגון בארצות הברית. הרכס ממוקם ממזרח לעיר ג'ון דיי, בתוך היער הלאומי מאלהוור. הפסגה הגבוהה ביותר היא הר סטרוברי.<ref name="malheur"></ref>

רכס סטרוברי הוא חלק מרכס ההרים "בלו" הגדול יותר, ומכיל את מדבר הרי סטרוברי. חלוצים קראו להר תות סטרוברי לאחר שצפו בתותי בר פוריים הגדלים בעמק סמוך.<ref></ref>

לאזור יש הרכב אקולוגי מגוון ביותר, הכולל חמישה מתוך שבעה אזורי חיים עיקריים בצפון אמריקה. קיימות אוכלוסיות ילידיות של איילים בהר הרוקי, כמו גם איילים פרדיים, אנטילופות, דובים שחורים, פומה, כבשי קליפורניה, כבשי קרן קליפורניה, כבשים, נקר ערום, נץ, עיט קירח, מרטן אורן, חורפן, ובונה. ישנם 378 בעלי חיים ו-22 מיני דגים.

עיזי הרים נצפו בגבהים הגבוהים יותר של רכס פליסאדס החל מ-7 באוגוסט 2016. רישיון ציד לעזי הרים בהר סטרוברי הונפק לראשונה בשנת 2014 על ידי מחלקת הדגה וחיות הבר של אורגון.<ref></ref>

== טיולים באזור ==
עונת הטיולים הרגילה היא מיולי עד נובמבר, אם כי ניתן להיתקל בשלג בכל השנה בגבהים גבוהים יותר. מחנה סטרוברי, במורד הזרם מאגם סטרוברי לאורך נחל סטרוברי, מחובר לאגם במסלול הליכה. השביל ממשיך במעלה הזרם מהאגם עד מפלי סטרוברי ולאחר מכן עוד לאגם סטרוברי הקטן. שביל נוסף מוביל ממפלי סטרוברי לפסגת הר סטרוברי.<ref name="Sullivan">Sullivan, pp. 247&#x2013;52</ref>

== גלריית תמונות ==
<gallery>
קובץ:Strawberry_Lake_(Oregon).jpg| אגם סטרוברי
קובץ:Strawberry Mountains (Grant County, Oregon scenic images) (graDA0010).jpg|הנוף של הרי סטרוברי מכביש מחוז 18.
קובץ:Strawberry Lake Wilderness.jpg|אגם סטרוברי במדבר הר סטרוברי.
קובץ:Strawberry Lake and Mountain.jpg|אגם תות עם הר סטרוברי ברקע.
קובץ:Strawberry Mountains (Grant County, Oregon scenic images) (graD0062).jpg|הרי סטרוברי מנקודת המבט של כביש 26 מצפון מזרח לפריירי סיטי.
קובץ:Strawberry Mountains (Grant County, Oregon scenic images) (graDA0101).jpg|הרי סטרוברי מתצפית ליד פריירי סיטי.
קובץ:Red basin st mtn2.jpg|אגן אדום בהר סטרוברי.
</gallery>

==הערות שוליים==

קטגוריה:אורגון: הרים
קטגוריה:אורגון: גאוגרפיה
ג'עפר אבו א-תמן

מֻחַמַּד גַ'עְפַר גַ'לַבִּי אַבּוּ א-תִּמַּן (בערבית: محمد جعفر جلبي أبو التمن; 1881–20 בנובמבר 1945) היה פוליטיקאי עיראקי שיעי, שר המסחר בממשלת עבד א-רחמן אל-כילאני ושר האוצר בממשלת חיכמת סולימאן.

== ביוגרפיה ==
אבו א-תמן נולד בבגדאד למשפחה משבט רביעה העיראקי. משמעות שם משפחתו, אבו א-תמן, ייתכן שקשורה לעסק משפחתי של דוכן לגרגרי תבואה, ובפרט אורז – تمن (תִמַּן או תֻמַּן) בערבית עיראקית.

בשנים 1919–1920 עמד בראש "אגודת משמר העצמאות", קבוצה פוליטית שהתנגדה לממשל הבריטי על עיראק, ואף השתתף במרד העיראקי נגד הבריטים. הוא ברח לאיראן, אך חזר בהמשך לעיראק לאחר שפייסל הראשון הוכרז כמלך עיראק. הוא כיהן כיו"ר המפלגה הלאומית העיראקית בשנת 1922. תחת ממשלתו השנייה של עבד א-רחמן אל-כילאני כיהן כשר המסחר למשך חודשים ספורים בשנה זו.

בשנת 1930 חבר ליאסין אל-האשמי, לנאג'י א-סווידי ולמפלגת האחווה הלאומית ב-1930. התנגד להסכם האנגלו-עיראקי של 1930 וקרא נגד הצטרפותה של עיראק לחבר הלאומים כל עוד אינה עצמאית לגמרי.

אבו א-תמן תמך בהפיכה הצבאית של בכר סדקי ב-1936, וכיהן שר האוצר בממשלתו של חיכמת סולימאן מ-29 באוקטובר 1936 ועד להתפטרותו ביוני 1937.

בין השנים 1935–1945 כיהן אבו א-תמן כיושב ראש לשכת המסחר של בגדאד.

נפטר מדימום מוחי ב-20 בנובמבר 1945. נקבר בנג'ף.

== הערות שוליים ==

קטגוריה:פוליטיקאים עיראקים
קטגוריה:שרי ממשלת עיראק
קטגוריה:ילידי 1881
קטגוריה:נפטרים ב-1945
מולניה

מולניה הוא משגר לוויינים וחלליות רב־שלבי בעל מנוע דלק נוזלי, אשר שימש את ברית המועצות ורוסיה לשיגור חלליות לכיוון הירח, מאדים, נגה וחלליות ריגול ותקשורת שונות. 

המשגר פותח ב-OBK-1 בשנים 1959–1960 על בסיס טיל בליסטי R-7. המשגרים היו נבנים במרכז הטילים והחלל פרוגרס.

המשגר כולל 4 שלבים. השלבים הראשונים מבוססים על R-7. השלב השלישי התבסס על השלב השני של טיל R-9 והשלב הרביעי על חלקים של משגר "לונה" תוך התאמות נדרשות. השיגורים הראשונים היו לכיוון מאדים. בהמשך להתאמת הטיסה לכיוון הירח בוצעו שינויים במערכת הבקרה. בשנת 1965 החל ייצור דגם מתקדם "מולניה M" שהיה בשימוש עד לשנת 2010.

השיגור הראשון בוצע בשנת 1960. השיגור האחרון בשנת 2010. לאחר שנת 2010 השיגורים מבוצעים תוך שימוש במשגר סויוז 2.

בסך הכול בוצעו 320 שיגורים מהם 11 נכשלו. כל השיגורים בוצעו מקוסמודרום פלסצק (כני שיגור 16,41,43) ומקוסמודרום בייקונור (כני שיגור 1,31).

== קישורים חיצוניים ==

* [https://space.skyrocket.de/doc_lau/molniya.htm נתוני שיגורים]
*[http://www.astronautix.com/m/molniya8k78.html נתונים טכניים]

קטגוריה:משגרים סובייטיים
קטגוריה:ברית המועצות: המצאות
דניאל גואטה

דניאל גואטה (נולד ב-31 באוגוסט 2003) הוא כדורסלן ישראלי המשחק בעמדת הרכז.

==ביוגרפיה==
גואטה נולד בקריית גת ושיחק בקבוצות הנוער של מכבי קריית גת. ב-2019 עבר להפועל גלבוע מעיינות, מחלקת הנוער של הפועל גלבוע גליל.

===הפועל גלבוע גליל (2021–2024)===
ב-7 בנובמבר 2021 ערך גואטה את הופעת הבכורה שלו במדי הקבוצה הבוגרת של גלבוע גליל, בהפסד 68–80 להפועל ירושלים במסגרת המחזור החמישי של עונת 2021/2022 בליגת העל בכדורסל. בשלוש דקות משחק רשם גואטה ריבאונד, אסיסט וחטיפה. ב-4 באפריל קלע גואטה את נקודות הבכורה שלו במדי גלבוע גליל, כשקלע שתי נקודות בהפסד 61–84 למכבי תל אביב במחזור ה-17. בפלייאוף הוא קלע שיא עונתי של 7 נקודות במשחק מספר 2 בסדרת רבע הגמר מול הפועל ירושלים. באותה עונה שיחק גם ביורופקאפ, והעמיד בעונת ממוצעים של 4 נקודות וריבאונד אחד בשלושה משחקים.

בעונת העלה גואטה את ממוצע הדקות שלו מ-2 ל-7.2 למשחק, ורשם שיאי קריירה של 9 נקודות, שלושה ריבאונדים וארבעה אסיסטים במחזור ה-27 נגד הפועל חיפה. בסיום העונה ירדה גלבוע גליל לליגה הלאומית, אך ב-30 ביולי 2023 האריך גואטה את חוזהו בקבוצה בשנתיים.

ב-23 בינואר 2024 קלע שיא קריירה של 28 נקודות בניצחון 94–71 על א.ס. רמת השרון. בסיום עונת זכה עם הקבוצה באליפות הליגה הלאומית, ולאחר מכן עזב את הקבוצה.

===קריירה בנבחרת הלאומית===
בקיץ 2022 הוביל גואטה את נבחרת המכביה של ישראל לזכייה במדליית ארד ב, כשקלע בממוצע 15.5 נקודות למשחק.

ביולי 2023 שיחק במדי נבחרת העתודה של ישראל בכדורסל, וזכה איתה במדליית כסף באליפות אירופה בכדורסל עד גיל 20 2023. באליפות העמיד גואטה ממוצעים של 1.3 נקודות, 1.6 ריבאונדים ו-1.1 אסיסטים ב-10.7 דקות.

==קישורים חיצוניים==

*[https://basket.co.il/player.asp?PlayerId=12978 פרופיל], באתר מנהלת ליגת העל בכדורסל
*[https://ibasketball.co.il/player/22-דניאל-גואטה פרופיל], באתר איגוד הכדורסל הישראלי
*[https://www.fiba.basketball/en/player/301039/Daniel-Goyte פרופיל], באתר פיב"א

==הערות שוליים==

קטגוריה:כדורסלנים ישראלים
קטגוריה:כדורסלני הפועל גלבוע גליל
קטגוריה:ישראלים שנולדו ב-2003
עונת 2022/2023 בליגה המאוחדת של VTB

עונת 2022/2023 בליגה המאוחדת של VTB היא העונה ה-13 של ליגת ה-VTB, והעונה ה-9 שבה הליגה היא הליגה הראשונה ברוסיה.

זניט סנקט פטרבורג היא האלופה המכהנת, לאחר שניצחה את צסק"א מוסקבה בגמר עונת .

== שינויי פורמט ==
בעונה זו העונה הסדירה חולקה לשני שלבים, מאחר שאף קבוצה אינה משתתפת בתחרויות האירופיות עקב מלחמת אוקראינה–רוסיה.<ref name="Ivanov"></ref><ref></ref> בשלב הראשון משחקות 12 קבוצות בשני סיבובים, ולאחר מכן מחולקות הקבוצות לשני בתים: בית א' עם שש הקבוצות הראשונות מהשלב הראשון ובית ב' עם שש הקבוצות האחרונות מהשלב הראשון. 

בשלב השני, הקבוצות משחקות ביניהן בבתים שלהן במשך שני סיבובים נוספים. בפלייאוף כל הסדרות משוחקות בשיטת הטוב מ-7, למעט רבע הגמר שהוא בסדרות הטוב מ-5.<ref name="Board"></ref>

== קבוצות ==
בסך הכל 12 קבוצות מתמודדות בליגה, כולל 10 קבוצות מהעונה הקודמת (שמונה קבוצות רוסיות, קבוצה בלארוסית וקבוצה קזחית אחת) ושתי קבוצות רוסיות שהצטרפו לעונה זאת (סמרה ו-MBA מוסקבה).<ref></ref> שתי קבוצות רוסיות נוספות (אורל יקטרינבורג ורונה מוסקבה) הגישו בקשה להשתתף, אך לא מילאו את הדרישות להצטרף לליגה.
=== מיקומים ואולמות ===

{| class="wikitable sortable"
!קבוצה
!עיר
!אולם
! קיבולת
|-
| אבטודור סראטוב
| סראטוב
| ד.ס קריסטל
| style="text-align:center" | <ref></ref>
|-
| אוניקס קאזאן
| קאזאן
|באסקט הול
| style="text-align:center" | <ref></ref>
|-
| אסטנה
| אסטנה
|ארנה ולוטרק
| style="text-align:center" | <ref></ref>
|-
| זניט סנקט פטרבורג
| סנקט פטרבורג
| סיבור ארנה
| style="text-align:center" | <ref></ref>
|-
| יניסיי קרסנויארסק
| קרסנויארסק
|ארנה. סבר
| style="text-align:center" | <ref></ref>
|-
| לוקומוטיב קובאן
| קרסנודאר
|באסקט הול
| style="text-align:center" | <ref></ref>
|-
| ניז'ני נובגורוד
| ניז'ני נובגורוד
| ארמון הספורט האיגוד המקצועי
| style="text-align:center" | <ref></ref>
|-
| סמרה
| סמרה
|ארמון ספורט הקרח
| style="text-align:center" | 
|-
| פארמה פרם
| פרם
| UDS מולוט
| style="text-align:center" | 
|-
| צמוקי מינסק
| מינסק
| מינסק ארנה
| style="text-align:center" | <ref></ref>
|-
| צסק"א מוסקבה
| מוסקבה
| מגה-ספורט ארנה
| style="text-align:center" | <ref></ref>
|-
| MBA מוסקבה
| מוסקבה
| היכל הכדורסל מוסקבה
| style="text-align:center" | 
|}

== שלב ראשון ==
=== טבלה ===
{| class="wikitable"
!מיקום
!קבוצה
!מש'
!נ'
!ה'
!סלי זכות
!סלי חובה
!מאזן סלים
!נקודות
!העפלה לפלייאוף
|-bgcolor=lightgreen
|1
| צסק"א מוסקבה
|22
|22
|0
|2165
|1633
|532
|44
| rowspan="6" |בית א'
|-bgcolor=lightgreen
|2
| אוניקס קאזאן
|0
|0
|0
|0
|0
|0
|0
|-bgcolor=lightgreen
|3
| אסטנה
|0
|0
|0
|0
|0
|0
|0
|-bgcolor=lightgreen
|4
| זניט סנקט פטרבורג
|0
|0
|0
|0
|0
|0
|0
|-bgcolor=lightgreen
|5
| יניסיי קרסנויארסק
|0
|0
|0
|0
|0
|0
|0
|-bgcolor=lightgreen
|6
| לוקומוטיב קובאן
|0
|0
|0
|0
|0
|0
|0
|-bgcolor=pink
|7
| ניז'ני נובגורוד
|0
|0
|0
|0
|0
|0
|0
| rowspan="6" |בית ב'
|-bgcolor=pink
|8
| סמרה
|0
|0
|0
|0
|0
|0
|0
|-bgcolor=pink
|9
| פארמה פרם
|0
|0
|0
|0
|0
|0
|0
|-bgcolor=pink
|10
| צמוקי מינסק
|0
|0
|0
|0
|0
|0
|0
|-bgcolor=pink
|11
| אבטודור סראטוב
|0
|0
|0
|0
|0
|0
|0
|-bgcolor=pink
|12
| MBA מוסקבה
|0
|0
|0
|0
|0
|0
|0
|}

== קישורים חיצוניים ==
* 

== הערות שוליים ==

קטגוריה:הליגה המאוחדת של VTB
קטגוריה:2022 ברוסיה
קטגוריה:2023 ברוסיה
קטגוריה:2022 בספורט
קטגוריה:2023 בספורט
יונתן פיין (סופר)

יונתן גלזר פיין (נולד ב-7 בספטמבר 1984) הוא סופר ומתרגם ישראלי.

== חייו ==
יונתן פיין נולד וגדל בתל אביב, למד בתיכון עירוני ד'. שירת בצבא בגדוד חי"ר ממוכן. סיים תואר ראשון בספרות ומדעי המדינה באוניברסיטת תל אביב ותואר שני בספרות איטלקית בהצטיינות יתרה באוניברסיטה העברית בירושלים.

עבד כעורך חדשות וכותב רשימות על ספרות בעיתונים הארץ, ynet ומעריב, והיה ראש תחום תוכן בחברה Finance magnates, עוסק בתרגום פרוזה מאנגלית ומאיטלקית.

פיין נשוי, אב לשניים ומתגורר בתל אביב.

== פרסים ==
* פרס הרי הרשון לכתיבה ספרותית
* פרס שרת התרבות לספרי ביכורים
* מלגת שהות אמנים של הספרייה הלאומית

== ספריו ==
* משוחרר (כתר, 2013)
* הבוסמן (אפיק – ספרות ישראלית, 2017)

=== תרגום ===
פיין הוא זוכה פרס היצירה למתרגמים מטעם משרד התרבות.<ref></ref> תרגם שבעה עשר ספרים, ביניהם:
* האחיות גרים: בלשיות מהאגדות / מייקל באקלי (ידיעות אחרונות: ספרי חמד, 2011)
* פאבל ואני / דן ויילטה (כנרת, זמורה-ביתן, 2011)
* ללא תחליף / סטיבן לאבלי (מטר, 2012)
* מורשת סטונהנג' / סם כרייסטר (כנרת, זמורה-ביתן, 2012)
* העולם המופלא של פיניאס ופרב (ידיעות אחרונות: ספרי חמד, 2012)
* מסי: הילד שהפך לאגדה / לוקה קאיולי (ידיעות אחרונות: ספרי חמד, 2012)
* מספר הסיפורים ממרקש / ג'וידיפ רוי בהאטצ'אריה (מטר, 2013)
* רונאלדו: השאיפה לשלמות / לוקה קאיולי (ידיעות אחרונות: ספרי חמד, 2013)
* היומן של ריאן / פטריק קרמן (מטר, 2014)
* נחל-שלדים: היומן של ריאן / פטריק קרמן (מטר, 2014)
* סיפורים סיציליאניים / ג'ובאני ורגה (כרמל, 2016)
* הסיפור של הזקן הטוב והנערה היפה / איטלו סבבו (תשע נשמות, 2019)
* המידות הקטנות / נטליה גינצבורג (תשע נשמות, 2019)
* מקצועות של אחרים / פרימו לוי (הספריה החדשה, 2021)
* בעקבות השורשים: אנתולוגיה אישית / פרימו לוי (הוצאת מאגנס, 2024)

== קישורים חיצוניים ==

* 
* [https://library.osu.edu/projects/hebrew-lexicon/02687.php יונתן פיין], בלקסיקון הספרות העברית החדשה
* [https://shortstoryproject.com/he/stories/שפת-תהום/ שפת תהום], סיפור קצר באתר "מעבורת - פרויקט הסיפור הקצר"

== הערות שוליים ==

קטגוריה:סופרים ישראלים
קטגוריה:מתרגמים ישראלים
קטגוריה:מתרגמים מאנגלית לעברית
קטגוריה:מתרגמים מאיטלקית לעברית
קטגוריה:בוגרי תיכון עירוני ד' (תל אביב)
קטגוריה:בוגרי אוניברסיטת תל אביב
קטגוריה:בוגרי האוניברסיטה העברית בירושלים
קטגוריה:זוכי פרס הרי הרשון
קטגוריה:ישראלים שנולדו ב-1984
אנטוניו אבונדיו

אַנְטוֹנְיוֹ אַבּוֹנְדְיוֹ (באיטלקית: Antonio Abondio; 1538–3 במאי 1591) היה פסל וחרט איטלקי, שהתמחה בטביעת מדליות והיה לחלוץ תבליטי הדיוקנאות המיניאטוריים משעווה צבעונית.

==ביוגרפיה==
אבונדיו נולד בריווה דל גארדה. הוא רכש את אומנותו אצל לאונה לאוני ועבד באיטליה בין השנים 1552–1565. לאחר מכן עבד בעיקר עבור בית הבסבורג, אך מספר מיצירותיו בתקופה זו הוכנו גם עבור מלכים צרפתים ופולנים. הוא עבר לווינה לחצרו של הקיסר מקסימיליאן הראשון, ולאחר מותו של האחרון ב-1576 עבר לפראג. בהמשך נסע גם לצרפת, להולנד ולגרמניה. מת בווינה ב-1591.

בנו, אלסנדרו אבונדיו, הלך בדרכיו, והתמחה אף הוא בתבליטי מיתולוגיה ודיוקנאות.

== יצירותיו ==
דיוקן מיניאטורי משעווה של [[אנרי השלישי, מלך צרפת, 1590 לערך]]
13 דיוקנאות שעווה של אבונדיו שרדו. דיוקנאות אלה היו עשויים בדרך כלל על בסיס לוח צפחה שחור עגול, מעוטר בפנינים זעירות ואבנים יקרות. הוא הכין כ-60 מדליות דיוקן, שנשאו דיוקן בצד הפנים ומשל בצד הגב. חלקן מוסגרו במסגרת כסף. הוא גם עיצב את הגלופה עבור המטבע הראשון של הקיסר רודולף השני. בתחילה, המשיך את סגנונו במתכת של לאונה לאוני, שעבור חזית ביתו במילאנו גילף שמונה אטלסים גדולים מאבן, אך בהמשך שילב ביצירותיו השפעות רבות אחרות.

== קישורים חיצוניים ==

קטגוריה:פסלים איטלקים במאה ה-16
קטגוריה:ילידי 1538
קטגוריה:נפטרים ב-1591
בנים (שיר של נונו)

"בנים" הוא סינגל שהוקלט על ידי הזמרת הישראלית נונו. הוא יצא לאור ב-17 ביוני 2021, על ידי חברת התקליטים די-מיוזיק, כסינגל הראשון מתוך אלבום הבכורה שלה, סטטוס. השיר נכתב על ידי נונו, שגם הפיקה אותו לצד עיליי אשדות. השיר צבר קרוב ל-800 אלף השמעות ברשת הזרמת המדיה ספוטיפיי.

== וידאו קליפ ==
הווידאו קליפ הרשמי של השיר פורסם ב-17 ביוני 2021, ביום צאת השיר. הוא בוים על ידי אדם גבאי. הקליפ מראה את נונו על רקע מסך ירוק שמראה סצינות פסטרוליות, ומצולמת ברחובות תל אביב. נכון יוני 2023 עומד מונה הצפיות של הקליפ על כ-788,000 צפיות באתר יוטיוב

== ביקורת והתייחסות ==
השיר קיבל ביקורות אוהדות כוויראלי ומסקרן, עם קהל מאזינים אדוק שלא יכול להפסיק להאזין לשיר. הביקורת מתייחסת לכך שהשיר יוצא דופן, פורץ את השורה ביחס לסגנון המוזיקלי של שירי פופ אחרים מאותה תקופה, ומילים המושפעות מתרבות האינטרנט והרשתות החברתיות. <blockquote>"קשה להבין למה דברים מוזרים וקרינג'ים כל כך מושכים אותנו, וספציפית ב"בנים" יש לא מעט כאלה: האינטונציה שלה בשירה; גוני הקול שהיא בוחרת לשנותף עומס אדיר של אוטו-טיון (שהקהל הישראלי לא התחבר אליו עדיין במאה אחוז); החרוזים שמרגישים די רנדומליים ("על סוס לא עליתי/יום כיפור חליתי/אניוויי זה יום עצוב מהתנ"ך גיליתי"); הלוק שלה והעריכה הביזארית של הקליפ. הכל בשיר הזה פשוט מוזר. אז למה כל כך עובד?

המילה בנים לא נבחרה במקרה, כמו בחלקים רבים מהשיר עצמו, היא משקפת את שיח הממים האינטרנטי, שכולל בהרבה מקרי אינפטיליות מכוונת. אפשר להסתכל על השיר הזה כסוג של קפסולת זמן שמייצגת את רוח התקופה, ואם כבר ממים, אז אשתמש לרגע בתבנית מוכרת: אני אספר לילדים שלי שזה מה ששלט בטיקטוק ב-2021."</blockquote>

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|18 ביולי 2022
|הזרמת מוזיקה • הורדה דיגיטלית
|D-Music
|style="text-align:center;"|
|}

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נונו
קטגוריה:שירים בעברית
קטגוריה:שירים שנכתבו על ידי נונו
קטגוריה:שירים שהולחנו על ידי נונו
קטגוריה:שירים שהופקו על ידי נונו
קטגוריה:שירים שהופקו על ידי עיליי אשדות
קטגוריה:וידאו קליפים שצולמו בהרצליה
קטגוריה:סינגלים בהוצאת די-מיוזיק
דושאן בולוט

דושאן דומוביץ' בולוט (בסרבית: Душан Домовић Булyт; נולד ב-23 באוקטובר 1985) הוא כדורסלן סרבי מקצוען לשעבר המדורג במקום הראשון בעולם בדירוג 3x3 אישי לגברים של פיב"א.<ref></ref> הוא משחק בקבוצת אליינס (חייזרים) מליגת ה-BIG3 ובנבחרת סרביה. הוא נחשב לשחקן הכדורסל 3x3 הגדול בכל הזמנים.<ref name="WSJ"></ref><ref name="NYT"></ref>

== ראשית חייו ==
בולוט נולד וגדל בנובי סאד, סרביה.<ref name="olympics"></ref> העניין שלו בכדורסל החל בגיל תשע. עד מהרה החל לשחק במגרשים סביב שכונתו. אז, כדורסל 3x3 היה בעצם הדרך היחידה שבה הספורט התנהל ברחובות העיר.

== קריירת 3x3 ==
בולוט החל לשחק בסבב העולמי בכדורסל 3x3 באוגוסט 2012,<ref></ref> בקבוצת נובי סאד הסרבית.

=== קריירת BIG3 ===
ב-3 במאי 2019, בולוט נבחר בבחירה ה-24 על ידי בול הוגס בדראפט ה-BIG3 של 2019.<ref></ref> ב-21 ביוני 2019, הוכרז שבולוט נאלץ לפרוש ממשחק ב-BIG3 לאחר שלכאורה אוים על ידי פיב"א שלא יוכל לשחק באולימפיאדה אם לא יעזוב את הליגה.<ref></ref>

ב-15 ביוני 2021, בולוט נבחר בבחירה השלישית על ידי קבוצת פאוור בדראפט 2021.<ref></ref>

כיום הוא משחק בקבוצת אליינס .<ref></ref>

=== קריירה בנבחרת הלאומית ===
בולוט מייצג את סרביה בכדורסל 3x3, במסגרת נבחרת סרביה. הוא זכה בשתי מדליות זהב באליפות העולם, ב-2012 ביוון וב-2016 בסין,<ref></ref> ובמדליית כסף ב-2014 ברוסיה. בגביע העולם 2017 הוא זכה במדליית הזהב השלישית שלו עבור סרביה ונבחר לנבחרת הטורניר.<ref></ref>

== קריירת כדורסל ==
בולוט שיחק כדורסל 5 על 5 בקבוצות עיר הולדתו מרידיאנה ו-וויבודינה מליגת המשנה הסרבית. הוא שיחק גם בקוז'וב גבגליה בליגת העל המקדונית.

== קישורים חיצוניים ==

== הערות שוליים ==

קטגוריה:כדורסלני ליגת ה-BIG3
קטגוריה:כדורסלנים סרבים
קטגוריה:כדורסל 3x3
קטגוריה:סרבים שנולדו ב-1985
אפלדורן (כדורגל)

תרגול משותף יחד קדימה אפלדורן (בהולנדית: Alleen Gezamenlijk Oefenen Voert Verder Apeldoorn או בקיצור AGOVV) הוא מועדון כדורגל הולנדי מאפלדורן שבחלדרלנד המשחק במסגרת הליגה ה-8 החובבנית, בשיאו שיחק המועדון בליגת המשנה ההולנדית.

==היסטוריה==
המועדון נוסד ב-25 בפברואר 1913 כ"אפלדורן מועדון הנמנעים תמיד אגודת כדורגל" שמה של האגודה נגזר ממטרת הבסיס שהיא ארגון של מתנזרים מאלכוהול .

הקבוצה שיחקה מהקמתה ועד להקמת הליגות המקצועניות באליפות הולנד וב-1938 הצליחה להגיע להישג שיא כאשר העפילה לגמר הגביע ההולנדי אך הובסה בו בתוצאה 1–4 מול ו.ס.ו.

לקראת הקמת מערך הליגות המקצועניות שיחקה הקבוצה בדרג הראשון של אליפות הולנד אך בעונת 1954/55 שהייתה עונת החלוקה לדרגים לפני עונת המבחן, סיימה הקבוצה בתחתית הליגה וירדה לדרג ה-2, זו הייתה עונתה האחרונה בליגה הראשונה. עם הקמת הליגות המקצועניות הפך הדרג ה-2 לליגה השלישית. בעונת 1955/56 לא התקיימה תחרות בדרך לקבוצות בליגה השלישית ובסיומה הוחלט כי הקבוצה תוכל להצטרף לליגת המשנה מהעונה הבאה: עונת 1956/1957. את עונתה הראשונה בליגה סיימה הקבוצה במקום ה-15 מ-16 קבוצות אך במרחק של 8 נק' ונשארה בליגה. הקבוצה המשיכה לשחק בליגת המשנה עד לסיום עונת עונת 1961/1962 אז הוחלט על שינוי מבנה הליגות וארגון מחדש בצורה של צמצום מספר הקבוצות בליגה מ-36 ל-16 בעונה זו סיימה הקבוצה במקום ה-8 ועקב כך נשרה לליגה ה-3.

מעונת 1962/63 ועד 1970/71 שיחקה הקבוצה בליגה ה-3 שנחשבה אז לחלק ממערך הליגות המקצועניות, היא הצליחה להעפיל פעמים לפלייאוף העלייה אך כשלה להעפיל לליגת המשנה, ובסיום עונת 1970/71 בעקבות ביטול הליגה השלישית כליגה מקצוענית, בוטל רישיון הקבוצה והיא הפכה לקבוצה חובבנית.

מתחילת שנות ה-70 ועד לאמצע שנות ה-80 שיחקה הקבוצה ברמה הנמוכה של הכדורגל החובבני, אך בסוף שנות ה-80 הוחלט במועדון על כיון חדש והוחלט על ניסיון חזרה לליגות המקצועניות, בסוף שנות ה-90 הצליח המועדון להעפיל לליגה ה-3 והבכירה במערך הליגות החובבניות ובעונת 2001/02 הצליחה המועדון לזכות באליפות הליגה ה-3 והגיש בקשה להעפיל לליגת המשנה. לאחר שנת המתנה אושרה הבקשה ביולי 2003 וב-2003/2004 חזר המועדון לליגת המשנה.

בשנים הבאות הייתה הקבוצה לקבוצת מרכז טבלה לרוב אך הצליחה להעפיל פעמיים לשלב הפלייאוף על הכרטיס לליגת העל, פעם אחת ב-2006 כשסיימה במקום ה-10 אך הצליחה לזכות בכרטיס דרך פלייאוף הדירוג ופעם אחת כשסיימה במקום ה-6.

ב-2011/2012 סיימה הקבוצה במקום האחרון אך הועלתה למקום ה-17 לאחר שליריבתה בתחתית אמן הורדו 6 נק'. אומנם לא היו בעונה זו יורדות מן הליגה אך הקבוצה נקלעה למשבר כלכלי חמור לאחר שתוכנית הניהול של הקבוצה שכללה בין היתר שיתוף פעולה נרחב עם ויטסה ארנהם ותהליך של רכישת אצטדיון כדורגל חדש בעיר, הקבוצה הצליחה להעמיד תקציב לעונת 2012/13 אך בינואר 2013 לא הצליחה להעמיד את הביטחונות והתשלומים עליהם התחייבה ועקב כך בוטל רישיון הליגה המקצוענית של הקבוצה, הנקודות שצברה נמחקו והיא נגרעה מהליגה עם חובות של למעלה מ-400 אלף יורו למס ההכנסה ההולנדי, אוהדי הקבוצה פתחו בקמפיין מימון המונים אך הצליחו לגייס רק 20 אלף יורו.
לאחר פשיטת הרגל של המועדון המקצועני, הוחלט כי הקבוצה תתקיים במתכונת חובבנית הודות לתרומה של משקעים חיצוניים והקבוצה החלה לשחק בליגת ה-8 ממנה העפילה לליגה ה-3 בה היא משחקת כיום.

==הישגים==
*הגביע ההולנדי
**סגנית (1) 1937/38
*אליפות הליגה ה-3
**אליפות (1) 2001/02

==קישורים חיצוניים==

* 

קטגוריה:קבוצות כדורגל שהוקמו ב-1913
קטגוריה:חלדרלנד
קטגוריה:קבוצות כדורגל הולנדיות
קטגוריה:קבוצות כדורגל שהתפרקו
איתי מטק

איתי מטק (נולד ב-22 באוקטובר 1984) הוא קצין בצה"ל בדרגת אלוף-משנה, ששימש מפקד חטיבת עציון. קודם לכן שימש מפקד בא"ח עוז ומפקד גדוד 12. מיועד לשמש רמ"ח תכנון מבצעי בחטיבת המבצעים.<ref name=":0"></ref>

== ביוגרפיה ==
מטק, בנם של דורית ודוד מטק. אביו שירת כמפקד סיירת גולני. דודו בעל עיטור העוז, נהרג במהלך מלחמת יום הכיפורים בקרב על החרמון.

התגייס לצה"ל והתנדב לסיירת מטכ"ל. עבר מסלול הכשרה כלוחם. בסיום קורס קצינים שב לפלס"ר גולני ומונה למפקד צוות. בהמשך שירת כמפקד פלוגה בחטיבת גולני. לאחר מכן מונה למפקד פלס"ר גולני, ושימש בתפקיד בין השנים 2010–2011. בהמשך שירת כמפקד פלגה ביחידת שלדג. לאחר מכן מונה לסגן מפקד גדוד 13.

ביולי 2018 הועלה לדרגת סא"ל ומונה למפקד גדוד 12, והוביל אותו בפעילות מבצעית. באחת מן הפעילויות הרגו הוא וחייליו ארבעה מחבלים בגבול רצועת עזה, בתפקיד זה שימש עד 23 ביוני 2020. בשנת 2020 מונה למפקד בא"ח עוז, תפקיד בו שירת עד שנת 2022. ב-14 בספטמבר 2022 הועלה לדרגת אל"ם ומונה למפקד חטיבת עציון. במרץ 2023 הוכרז על מינויי לראש מחלקת תכנון מבצעי בחטיבת המבצעים.<ref name=":0" />

== חיים אישיים ==
מטק מתגורר בנהלל, נשוי להדס ואב לארבעה. בעל תואר ראשון במשפטים מהקריה האקדמית אונו.

== קישורים חיצוניים ==

* 

== הערות שוליים ==

קטגוריה:מפקדי סיירת גולני
קטגוריה:לוחמי יחידת שלדג
קטגוריה:מפקדי גדודים בחטיבת גולני
קטגוריה:מפקדי חטיבת עציון
קטגוריה:אלופי-משנה בצה"ל
קטגוריה:בוגרי הקריה האקדמית אונו: משפטים
קטגוריה:נהלל: אישים
קטגוריה:ישראלים שנולדו ב-1984
קטגוריה:מפקדי חטיבות במלחמת חרבות ברזל
Dancing in the Dark (שיר של ריהאנה)

"Dancing in the Dark" הוא שיר שהוקלט על ידי הזמרת ריהאנה לפסקול של הסרט "בית". השיר שיצא, ב-5 במרץ 2015, נכתב על ידי אסתר דין, מוזלה, סטארגייט וריהאנה, והופק על ידי סטארגייט וקוק הארל.

נכון לאפריל 2024, השיר הושמע למעלה מ-55 מיליון פעמים ביוטיוב,<ref></ref> ולמעלה מ-120 מיליון פעמים בספוטיפיי.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מוזלה
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי ריהאנה
קטגוריה:שירים שהופקו על ידי סטארגייט
קטגוריה:שירים מסרטי קולנוע
קטגוריה:שירים על ריקודים
קטגוריה:בלדות משנות ה-2010
קטגוריה:שירי R&B עכשוויים
You Don't Know Love (שיר של אולי מארס)

"You Don't Know Love" הוא סינגל של הזמר-יוצר האנגלי, אולי מארס, שיצא, על ידי סוני מיוזיק אנטרטיינמנט ואפיק רקורדס, ב-8 ביולי 2016. השיר הוא הסינגל המוביל של אלבום האולפן החמישי שלו, 24 Hrs. השיר נכתב על ידי ויין הקטור, אולי מארס, קמיל פרסל וסטיב רובסון, והופק על ידי סטיב רובסון.

נכון לספטמבר 2022, השיר הושמע למעלה מ-90 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל, שצולם ברחבי לאס וגאס, יצא בערוץ היוטיוב של אולי מארס ב-15 ביולי 2016. נכון לספטמבר 2022, הוא נצפה למעלה מ-25 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!הממלכה המאוחדת (BPI)
|פלטינה
|600,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" |הממלכה המאוחדת
| 8 ביולי 2016
| הורדת מוזיקה, הזרמת מוזיקה
| סוני מיוזיק אנטרטיינמנט, אפיק רקורדס
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי אולי מארס
קטגוריה:שירים באנגלית
קטגוריה:שירי דאנס-פופ
קטגוריה:סינגלים בהוצאת אפיק רקורדס
קטגוריה:סינגלים בהוצאת סוני מיוזיק אנטרטיינמנט
אלסנדרו אבונדיו

מדליה הנושאת דיוקנו של [[מתיאס, קיסר האימפריה הרומית הקדושה, אשר נטבעה על ידי אלסנדרו אבונדיו.]]
אָלֵסַנְדְרוֹ אַבּוֹנְדְיוֹ (באיטלקית: Alessandro Abondio; 1570 לערך–1651 לערך) היה פסל וחרט איטלקי, ממשיך דרכו של אביו, אנטוניו אבונדיו, בטביעת מדליות ובדיוקנאות שעווה עבור בית הבסבורג.

אבונדיו רכש את אומנותו כחרט וכפסל שעווה מאביו. בדומה לאביו, עבד עבור קיסרי בית הבסבורג באינסברוק, ובפרט רודולף השני ומתיאס. בהמשך עבר לפראג, לנירנברג ולדוכסות בוואריה, שם עבד כמטביע מדליות. במינכן נשא לאישה את בתו של המלחין אורלנדו די לאסו ואלמנתו של האנס פון אאכן, אמן חצר אף הוא.

אבונדיו עבד גם עבור הנסיך הבוחר מקסימיליאן הראשון, ולאחר מכן, בין השנים 1628–1631 עבר לווינה. התיישב באאוגסבורג ב-1635. נפטר במינכן סביב 1651.

לאבונדיו מיוחסות 36 מדליות הנושאות את פניהן של דמויות אוסטריות ובוואריות. עבודותיו מוצגות במוזיאון הלאומי של בוואריה, במוזיאון ויקטוריה ואלברט בלונדון, במוזיאון לתולדות האמנות בווינה, וכן בפדובה, דרזדן וקרמסמינסטר.

==קישורים חיצוניים==

==הערות שוליים==

קטגוריה:נפטרים ב-1648
קטגוריה:ילידי 1570
קטגוריה:פסלים איטלקים במאה ה-17
יחסי איראן–קפריסין

יחסי איראן–קפריסין הם יחסי החוץ בין איראן וקפריסין.

== סקירה כללית ==
קפריסין כוננה יחסים דיפלומטיים עם המדינה האימפריאלית של איראן במהלך שנות ה-60 של המאה ה-20. משנת 1989 נחתמו כמה הסכמים בילטרליים בין המדינות על קידום והגנה על השקעות, ספנות סחר, רפואה, תרבות, חינוך ותיירות.

== יחסי סחר ==
בשנת 2013 הסתכם היבוא מאיראן לקפריסין ב-0.8 מיליון דולר, מתוכם 44% היו פירות, אגוזים וקליפות פירות הדר, בעוד שהיצוא מקפריסין לאיראן הסתכם ב-5.6 מיליון אירו, כאשר 89% ממנו היו תרופות.

== נציגויות דיפלומטיות ==
* איראן מחזיקה בקפריסין שגרירות בניקוסיה.
* קפריסין מחזיקה באיראן שגרירות בטהראן.

==הערות שוליים ==
יחסי יוון–פנמה

שר החוץ הפנמי [[חואן קרלוס ורלה (מימין) נפגש עם מקבילו היווני דימיטריוס דרוצס בשולי העצרת הכללית של האומות המאוחדות בניו יורק, 2010]]
יחסי יוון–פנמה הם יחסי החוץ בין יוון לפנמה.

== סקירה כללית ==
שתי המדינות כוננו יחסים דיפלומטיים ב-7 במאי 1956. שתי המדינות משתפות פעולה באופן הדוק, תוך תמיכה הדדית של מועמדויות בארגונים בינלאומיים. כ-1,000 יוונים חיים כיום בפנמה. הרוב מצליחים כלכלית ופעילים מאוד, עם השתתפות חיובית בחיים הפוליטיים של המדינה. הקהילה היוונית בפנמה היא הגדולה והמאורגנת ביותר במרכז אמריקה.

== נציגויות דיפלומטיות ==
* יוון מיוצגת בפנמה באמצעות שגרירותה במקסיקו סיטי, מקסיקו, ובנוסף מחזיקה קונסוליית כבוד בפנמה סיטי.
* פנמה מחזיקה ביוון שגרירות באתונה.

==קישורים חיצוניים==

== הערות שוליים ==
ג'רמי נוימרק ג'ונס

ג'רמי ברינגטון נוימרק ג'ונס (באנגלית: Jeremy Barrington Neumark Jones; נולד ב-1989) הוא שחקן קולנוע וטלוויזיה אנגלי.

== ביוגרפיה ==
ניומרק-ג'ונס נולד באנפילד, לונדון.

סבו וסבתו היו יהודים גרמנים שברחו לאנגליה לאחר עליית הנאצים לשלטון. בשנת 2020 קיבל אזרחות גרמנית.

== קריירה ==
הופעתו הראשונה של נוימרק ג'ונס הייתה בסרט הקצר "Jezebel".

בשנת 2016 הופיע בתפקיד קטן בסרט הקולנוע "הכחשה".
בשנת 2017 שיחק בתפקיד ראשי בסדרת הטלוויזיה "העמדה האחרונה".

בשנת 2020 שיחק בדרמת הטלוויזיה התקופתית "בלגרביה".

בשנת 2022 לוהק לתפקיד בסרט הקולנוע העתידי "Gateway to the West".

=== קולנוע ===
{| class="wikitable sortable"
! style="background:#B0C4DE;" |שנה
! style="background:#B0C4DE;" |כותרת
! style="background:#B0C4DE;" |תפקיד
! style="background:#B0C4DE;" |הערות
|-
|2012
|Jezebel
|אליהו
|סרט קצר
|-
|2014
|What Manner of Men
|טוראי ג'ונס
|
|-
|2016
|הכחשה
|עיתונאי
|
|-
|2017
|Damascene
|היפסטר
|
|-
|2017
|Tiebreaker
|ויל
|סרט קצר
|-
|2020
|Sulphur And White
|ג'יימי
|
|-
|2023
|Gateway to the West
|אוסביוס
|
|}

=== טלוויזיה ===
{| class="wikitable sortable"
! style="background:#B0C4DE;" |שנה
! style="background:#B0C4DE;" |כותרת
! style="background:#B0C4DE;" |תפקיד
! style="background:#B0C4DE;" |הערות
|-
|2016
|Siblings
|דילן
|פרק אחד
|-
|2016
|גרנצ'סטר
|תיאו גרהאם
|פרק אחד
|-
|2017
|העמדה האחרונה
|ג'ו מרטין / קפטן ג'ו מרטין
|סדרת טלוויזיה
|-
|2018
|Settling
|ג'ייק
|מיני סדרת טלוויזיה, 6 פרקים
|-
|2019
|The Feed
|בן הטפילד
|10 פרקים
|-
|2020
|בלגרביה
|לורד אדמונד בלסיס
|סדרת טלוויזיה
|}

==קישורים חיצוניים==

==הערות שוליים ==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1989
יחסי טורקיה–פרגוואי

טורקיה ופרגוואי כוננו יחסים בילטרליים בשנת 1953. שגרירות טורקיה באסונסיון ושגרירות פרגוואי באנקרה נפתחו בנובמבר 2018 ובפברואר 2019 בהתאמה.<ref name="auto"></ref> 

== קשרים כלכליים ==
נפח הסחר בין שתי המדינות היה 82.1 מיליון דולר בשנת 2019 (יצוא/יבוא טורקי: 47.1/35 מיליון דולר). היצוא העיקרי של פרגוואי הוא: פולי סויה, כותנה, שמנים, פחם, שעועית, זרעים, סובין ושאריות אחרות של ניפוי דגנים.

== הערות שוליים ==